open-index/open-wikipedia-markdown huggingface dataset:
Julia

***Julia*** ialah sebuah siri drama televisyen Malaysia 2012 arahan Jamal Khan, dibintangi  Nabila Huda, Fizo Omar, Izreen Azminda, Azlee Khairi dan Fauziah Gous. Siri ini bersiaran di slot Akasia TV3 yang bermula 24 September 2012 menggantikan drama bersiri *[[Kau Yang Terindah]]*. 

## Sinopsis
Drama Julia mengisahkan cinta tragis di antara Julia dan Amir yag bermula semenjak di alam universiti. Kisah bermula apabila Amir (Fizo Omar) telah dikecewakan oleh gadis bernama Sofia (Izreen Azminda) dan suratan itu telah menemukan hati Amir kepada Julia (Nabila Huda).

Amir dan Julia bagaikan melengkapi antara satu sama lain. Selepas tamat pengajian, mereka berdua kembali ke Malaysia dan Amir mula bekerja di Kuala Lumpur manakala Julia bekerja di Teluk Intan. Walaupun masing-masing telah bekerjaya namun Amir masih tidak mahu mendirikan rumahtangga kerana mahu membalas jasa kedua orang tuanya dahulu dan memenuhi impiannya.

Hubungan jarak jauh memberi tekanan kepada Julia tambahan pula kini Sofia muncul kembali dalam hidup Amir sebagai rakan sekerja. Setiap kali Julia mengajukan soalan perkahwinan kepada Amir pasti kekasihnya itu akan memberi pelbagai alasan. Bagi Julia, Sofia merupakan punca Amir menangguh perkahwinan mereka. Julia menganggap hubungannya dengan Amir tiada jodoh lantas dia mengkhianati hubungan 8 tahun bersama Amir dengan menerima Azwan (Azlee Khairi) sebagai suaminya.

Amir sangat kecewa dengan keputusan Julia dan semenjak dari itu dia semakin menumpu kepada kerjayanya sahaja. Dalam pada yang sama, Sofia memulakan langkah untuk menawan semula hati Amir. Kehidupan Amir mula berubah. Dia sering menghabiskan masa di kelab eksekutif dan mula membayar cinta seorang demi seorang untuk menjadi temannya.

Amir sering mendapat nota yang mempunyai kata-kata semangat dari seorang yang tidak dikenali. Tetapi lama-kelamaan Amir mendapati bahawa Nurain (Fouziah Gous) seorang pembekal bunga di syarikatnya yang menghantar nota-nota itu. Amir mula berkawan dengan Nurain. Sementara itu, Julia telah bercerai dengan Azwan. Mengapa Julia diceraikan? Adakah selepas bercerai, Julia akan kembali semula kepada Amir? Di antara Sofia, Julia dan Nurain, siapakah yang bakal menjadi penyeri hidup Amir?

## Pelakon
### Pelakon utama
* Nabila Huda sebagai Julia
* Fizo Omar sebagai Amir
* Izreen Azminda sebagai Sofia
* Azlee Khairi sebagai Azwan
* Fauziah Ghous sebagai Nurain
### Pelakon pembantu
* Idris Md Diah sebagai Zubir
* Rosnah Johari sebagai Midah
* Syatilla Melvin sebagai Katrina
* Aida Khalida sebagai Saadah
* Norish Karman sebagai Puan Anis
* Rahhim Omar sebagai Rashid
* Zaidi Omar sebagai Datuk Yusof
* Fadilah Mansor sebagai Datin Zairin
* Zarynn Min sebagai Jasmin
* Iqram Dinzly sebagai Sam

## Rujukan
Asmah Atan

**Asmah Atan** merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia. 

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

Asmah Atan sering membuat persembahan dengan diiringi oleh kumpulan The Teruna. Beliau mencipta nama dengan lagu Muda Remaja (ciptaan M. Rahmat). 

### Album
* 

## Lagu-lagu
* Muda Remaja (ciptaan M. Rahmat)
* Gelombang Beralun

## Pautan luar
* Asmah Atan
Tarian Brunsai

**Tarian Brunsai ** merupakan tarian traditional bagi suku kaum Bajau. Tarian Brunsai ini biasanya ditarikan tanpa iringan musik ataupun bunyi-bunyian, tetapi ia mengutamakan pada "kalang" seperti berbalas pantun yang diiringi oleh hentakan kaki penari lelaki. 

Brunsai biasanya dilakukan pada waktu malam untuk meraikan majlis perkahwinan, merayakan kelahiran bayi, majlis kesyukuran dan bagi meraikan orang yang sudah bernazar. Penari Brunsai juga memakai pakaian yang berwarna warni seperti seluar hitam, biru, merah dan baju serta tanjak yang mempunyai corak-corak menarik.

Tarian Brunsai biasanya dilakukan di atas lantai papan supaya hentakan kaki penari lelaki dapat mengeluarkan bunyi yang memberansangkan. Penari membuat barisan sambil berpegangan tangan antara satu dengan yang lain diikuti oleh barisan penari wanita di belakang juga berpegangan tangan. Penari lelaki yang terakhir di belakang berpegangan selendang dengan penari wanita di belakangnya, mereka membuat bulatan kecil sambil berjalan perlahan ke hadapan dan ke belakang sambil mengalunkan "kalang" dalam bahasa Bajau.

Alunan suara tinggi-rendah antara penari lelaki dan perempuan serta dengan hentakan kaki di atas lantai menyebabkan ahli penarinya menjadi begitu khyusuk sehinggakan masa menari sudah begitu lama dan tidak sedar malam akan berakhir. 

Brunsai biasanya diadakan pada waktu malam untuk meraikan majlis perkahwinan, merayakan kelahiran bayi, majlis kesyukuran dan bagi meraikan orang yang sudah bernazar. Penari brunsai juga memakai pakaian khas yang berwarna warni seperti seluar hitam, biru, merah dan baju serta tanjak yang berwarna-warni.

## Pautan luar
* http://www.mzm.sabah.gov.my/bm/kenalimuziumanda/tariantradisi.htm
Tarian Adai-adai

**Tarian Adai-adai** merupakan tarian traditional bagi suku kaum Brunei yang berdasarkan pada kehidupan kaum nelayan. Tarian ini mengisahkan cerita kumpulan nelayan pergi menangkap ikan di laut manakala kaum wanita menunggu kepulangan mereka di kawasan pantai untuk membantu mengutip hasil tangkapan yang akan diperolehi.

Tarian Adai-adai ini biasanya ditarikan oleh pasangan empat lelaki dan empat perempuan ini diiringi oleh pukulan rebana dan gambus serta nyanyian dengan rentak hampir sama dengan rentak tarian Zapin yang terdapat di Semenanjung Malaysia. Tarian Adai-Adai biasanya diadakan semasa keramaian suku kaum Brunei ataupun menyambut ketibaan orang-orang kenamaan. Penari-penarinya juga memakai pakaian khas yang berwarna warni.

Kadang-kala tiada alatan muzik digunakan, sebaliknya bunyi yang mengiringi nyanyian adalah hentakan pengayuh di bahagian pinara sampan atau perahu yang didayung serta pukulan buyung atau keduit. Tarian ini sering dipersembahkan di majlis-majlis keramaian. Ia juga merupakan tarian masyarakat suku Berunai yang mendiami pekan Weston, Sabah.

## Pautan luar
* TARIAN TRADISIONAL SABAH.
Tarian Lansaran

**Tarian Lansaran** merupakan tarian traditional suku kaum Murut bertumpu di suatu pelantar anjal di mana para penari melonjak-lonjak atasnya. Pada masa lalu, tarian itu diadakan bagi menyambut kepulangan para pahlawan yang telah mencapai kemenangan setelah bertarung di medan pertempuran. Ada beberapa jenis lansaran dilakukan sepanjang zaman termasuk sebagai suatu permainan, menjadi suatu acara dilakukan para pengayau sampai menjadi acara pementasan moden. 

## Kelengkapan

### Pelantar anjal
Tarian ini biasanya dilakukan di lantai khas yakni ***lansaran*** (seakar kata Murut *lumasar* "melambung") atau ***lulungunan*** (barangkali turunan **luluN* "menggulung") yang berukuran kira-kira 81 kaki persegi yang dibina di tengah-tengah rumah panjang yang diperbuat menggunakan kayu bulat. Kayu bulat dipasang berlapis-lapis secara khusus supaya lebih anjal dan mulur, lalu para penari boleh melantun di atasnya seperti pegas. 

Suatu binaan mudah alih direka bina Suhairin Abd Kadir, seorang seniman asal Kota Kinabalu, sebagai persiapan mementaskan tarian ini pada acara Pesta Seni Borneo tahun 2017. 

### Persalinan
Tarian ini dilakukan secara berkumpulan di mana para penari lelaki dan perempuan berpakaian tradisional khusus warna hitam dan hiasan manik-manik yang berwarna-warni; kaum lelaki memakai topi berbulu burung serta pakaian diperbuat daripada kulit kayu bercampur kain berwarna. 

## Tatamain
Peserta memasuki lansaran secara sukarela dan spontan malah tanpa had waktu tertentu. Penari tarian ini membuat bulatan sambil melonjak-lonjak di atas lantai lansaran dengan diringi oleh bunyi hentakan susunan kayu bulat di bahagian bawah lantai lansaran, sambil itu penari lelaki akan melonjak ke atas untuk mencapai "kinkilat" (singkowoton) yang digantung di bahagian atas sambil bersorak tanda gagah.

Kemuncak tarian lansaran ialah berbalas-balas pantun tanda mengeratkan lagi tali silaturahim antara mereka. 

## Rujukan

;Sumber
*
Tarian Bolak-bolak

**Tarian Bolak-bolak** adalah tarian traditional suku kaum Suluk yang diiringi dengan pukulan "gabbang" yang sering diadakan di majlis-majlis perkahwinan dan majlis-majlis keramaian yang lain. Tarian Bolak-bolak dilakukan oleh kaum wanita dan lelaki yang memakai pakaian tradisional berwarna warni.

Penari menggunakan empat bilah kayu kecil jenis keras yang digenggam dengan tangan, dua bilah kayu dalam satu tangan ditepuk-tepuk sehingga mengeluarkan bunyi sama rentak dengan pukulan kulintangan. 

## Rujukan


## Pautan luar
* Tarian menghargai tetamu
TOPIK

**TOPIK** atau **Test of Proficiency in Korean** merupakan ujian penilaian yang dilaksanakan Korea Institute of Curriculum and Evaluation (KICE) bagi mengukur kemahiran dan kefahaman dalam Bahasa Korea seseorang yang bahasa ibundanya bukan Bahasa Korea. TOPIK kini diadakan dua kali setiap tahun di seluruh dunia bermula dari tahun 2007.

TOPIK merupakan ujian tulisan yang mengandungi empat bahagian, iaitu Perbendahara kata & Tatabahasa, Penulisan, Pendengaran dan Pemahaman. Teknik komunikasi lisan tidak diuji. Ujian TOPIK mengandungi 400 markah dengan 100 markah bagi setiap bahagian. Purata markah keempat-empat bahagian tersebut akan diambil sebagai prestasi keseluruhan calon. Terdapat dua jenis TOPIK yang diadakan mulai April 2007, iaitu TOPIK Standard (S-TOPIK) dan TOPIK Bisnes (B-TOPIK).

**TOPIK Standard (S-TOPIK)** mengukur kemahiran bahasa Korea secara menyeluruh. Eman gred S-TOPIK diagihkan kepada 3 tahap, iaitu Asas(초급, gred 1 & 2), Sederhana (중급, gred 3 & 4) dan Tinggi (고급, gred 5 & 6), berdasarkan markah yang diperoleh dalam kertas ujian berlainan. Calon akan menerima slip markah dan dianugerah sijil gred yang dicapai.

**TOPIK Bisnes (B-TOPIK)**menilai kemahiran teknik pratikal komunikasi dalam bahasa Korea, misalnya penggunaan bahasa Korea dalam bidang perniagaan. Ujian ini sesuai diambil calon yang berminat untuk bekerja di Korea. B-TOPIK tidak terbahagi kepada tahap dan keputusan tidak dikategorikan dalam sistem gred. Ia juga tidak mempunyai markah lulus atau gagal. Calon hanya akan menerima markah B-TOPIK. Markah keseluruhannya adalah 400 markah.

## Pautan Luaran
*  Laman Utama TOPIK  
*  Laman Utama KICE
Tarian Daling-daling

**Tarian Daling-daling** merupakan tarian traditional bagi suku kaum Βajau dan Suluk juga amat terkenal. Tarian Daling-daling ini biasanya dipersembahkan dengan iringan pukulan "gabbang" dan gesekan biola dan nyanyian, kuku tiruan yang panjang dan bengkok ke belakang disematkan di sepuluh jari penari wanitanya. Liuk-lintuk badan, kaki serta pergerakkan kaki yang khusus penari-penarinya memperlihatkan keunikan tarian Daling-daling ini.

## Pautan luar
*  Kenali muzium anda.
Lapangan Terbang Heathrow, London

**Lapangan Terbang Heathrow, London**  () merupakan antara lapangan terbang tersibuk di dunia. Ia juga merupakan lapangan terbang tersibuk di United Kingdom dan tersibuk di Eropah dari segi lalu lintas penumpang manakala tersibuk di dunia dari segi lalu lintas penumpang antarabangsa. Lapangan terbang ini dimiliki dan dioperasikan oleh BAA yang dimiliki oleh Kumpulan Ferrovial dari Sepanyol. Lapangan terbang ini juga merupakan hab utama British Airways dan hab penting pesaingnya bmi dan Virgin Atlantic. Selain itu, ia juga merupakan bandar tumpuan untuk American Airlines.

## Syarikat penerbangan dan destinasi
### Terminal 1

### Terminal 2

### Terminal 3

### Terminal 4

## Rujukan


## Pautan luar

* Heathrow Airport official website 
* Heathrow Airport Consultative Committee
* The building of Heathrow Video at the Internet Archive
ROTTW

**ROTTW** ialah sebuah majalah muzik Malaysia yang menyokong senario muzik indie di Malaysia. ROTTW adalah singkatan bagi ***Rhythm of the Third World*** (maksud: "Irama Dunia Ketiga") dan diasaskan oleh Abang Rom atau nama penuhnya Mohd Rom bin Mohd Nor.

ROTTW juga menubuhkan kelab peminat majalah ini yang dipanggil **Rottwailer**. Sebuah persidangan untuk mengumpulkan kesemua ahli rottwailer diadakan setiap tahun, ia dinamakan ***Rottwailers' Convention***.

Selain mengeluarkan majalah, ROTTW juga mengadakan sayembara antara kugiran yang digelar "**The Road to ROTTW Soundstage**" yang juga diadakan setiap tahun dan disertai oleh kebanyakan kugiran bebas.

Laman web ROTTW ialah www.rottwofficial.com

Sila.

## Rujukan


## Pautan luar
* MySpace ROTTW
* Tapak web ROTTW
J. Mizan

**J. Mizan** atau nama sebenarnya **Jantan Mizan** (lahir 1953) merupakan salah seorang penyanyi lagu Melayu yang terkenal pada era 70-an dari Singapura. J. Mizan terkenal dengan lagu Hari Ini Dan Semalam yang juga merupakan tajuk EP.

J. Mizan berpeluang menghasilkan empat EP dan dua LP bersama syarikat rakaman EMI. Kali terakhir beliau merakam album adalah pada tahun 1979 menurut J. Mizan yang masih lagi aktif menyanyi di kelab-kelab malam sekitar Orchard Road, Singapura.

Beliau kini bekerja di Lapangan Terbang Changi, Singapura dan bersama isteri tercinta, Hadida Mohd. Amin Yun, dan anak-anak Mohd. Ridzuan, dan Yuslizan.

Dia yang seangkatan dengan D J Dave, Hail Amir, Uji Rashid, Fatimah Razak dan Halil Chik merupakan anak keenam daripada 11 adik-beradik. Pembabitannya dalam bidang seni suara, bermula semasa remaja ketika dia gemar lepak bersama rakan-rakan dan menyertai kumpulan muzik Kamasutra. Kumpulan Kamasutra sering diundang mengadakan persembahan pada majlis kahwin sekitar Singapura. Dia belajar menyanyi daripada seorang kawan dan bermain gitar dengan seorang pemuzik bernama Raja Akid. Bakat J. Mizan dicungkil oleh komposer Kassim Masdor.

## Album
* Hari Ini Dan Semalam (Piring Hitam)

## Lagu-lagu
* Mengapa
* Aduh Sayang
* Baidah
* Berpura Pura sayang
* Desa Permai
* Dia Sungguh Menawan
* Esok Datang Lagi
* Hari ini dan semalam
* Hatiku Hatimu
* Hujan Sore Sore
* Joget Berpandangan
* Kalau Ku Bayangkan
* Kehilangan
* Ku Membawa Diri
* Melati Di Tapal Batas
* Mencari Kesayanganku
* Merak Kayangan
* Patah Cincin ( jauh disana )
* Renungkanlah
* Senandung Malam
* Setelah Ku Pandang.
* Tiada Jalan Kembali.
* Sayang Tiada Lagi

## Pautan luar
* J. Mizan masih diminati kerana Hari Ini dan Semalam.
Zainal Omara

**Zainal Omara** (lahir 5 April 1947) merupakan salah seorang penyanyi lagu Melayu era 60-an. Beliau sering mempersembahkan lagu dengan diiringi oleh kugiran The Mixture dan juga The Dreamers dari Muar Johor.

## Lagu-lagu
* Gadis Impian Ku
* Ingin Bertemu

## Pautan luar
* Zainal Omara
The Greeners (kumpulan)

**Kugiran The Greeners** merupakan sebuah kumpulan kugiran Melayu era 60-an yang sering mengiringi penyanyi Zainal Omara.
Ahmad Z

**Ahmad Z** merupakan penyanyi lagu Melayu era 60-an. Beliau sering membuat persembahan dengan diiringi kugiran Les Fairuz. 

## Lagu-lagu
* Pusara - menjuarai PPMI (Penyanyi Pujaan Minggu Ini Radio Singapura 25 Ogos 1967
* Oh Faridah
Lapangan Terbang Berne

**Lapangan Terbang Berne**  ialah sebuah lapangan terbang di Bern, ibu negara Switzerland. Bagaimanapun, ia terletak berhampiran kawasan perbandaran Belp, dan oleh itu lebih dikenali sebagai **Bern Belp**.

## Penerbangan bersama destinasi
*Darwin Airline (Olbia, Palma de Mallorca, Valencia)
*Lufthansa
**Lufthansa operasi ke Augsburg Airways (Munich)
*British Airways
**British Airways operasi ke Sun Air of Scandinavia (Brussel)

## Lihat juga
*Swiss International Air Lines
*Lapangan Terbang Antarabangsa Zurich
Sukan Asia Tenggara 1985

**Sukan Asia Tenggara 1985** atau **Sukan Asia Tenggara ke-13** telah diadakan di Bangkok, Thailand pada 8 Disember - 17 Disember 1985. 

Ini merupakan kali keempat Thailand menganjurkan temasya tersebut dan kali pertama sejak tahun 1975. Negara ini sebelum ini pernah menganjurkan edisi 1959, 1967 dan 1975, ketika temasya tersebut ketika itu dikenali sebagai Sukan Semenanjung Asia Tenggara (SEAP). Temasya tersebut dibuka dan ditutup oleh Bhumibol Adulyadej, Raja Thailand di Stadium Suphachalasai.

## Pungutan pingat
(*Negara tuan rumah dicetaktebal.*)

## Rujukan
*Percy Seneviratne (1993) *Golden Moments: the S.E.A Games 1959-1991* Media Dominie, Singapura ISBN 981-00-4597-2
*Sejarah Sukan SEA
Sukan Asia Tenggara 1989

**Sukan Asia Tenggara 1989** atau **Sukan Asia Tenggara ke-15** telah diadakan di Kuala Lumpur, Malaysia pada 20 Ogos - 31 Ogos 1989. Temasya ini dirasmikan oleh Sultan Azlan Shah, Yang di-Pertuan Agong ke-9. Walaupun Kemboja tidak mengambil bahagian, Laos kembali mengambil bahagian dalam temasya Sukan SEA kali pertama di bawah sebuah persekutuan baru pada edisi kali ini. Vietnam juga mengesahkan tempat untuk mengambil bahagian buat kali pertama.

Dalam acara bola sepak, Malaysia menewaskan Singapura 3–1 pada perlawanan akhir yang berlangsung di Stadium Merdeka pada 31 Ogos 1989 untuk memenangi pingat emas. Perlawanan itu turut disaksikan oleh Perdana Menteri, Mahathir Mohamad bersama isterinya di stadium. Keesokan harinya, Mahathir mengisytiharkan cuti umum tambahan bersempena dengan Hari Kemerdekaan dan kejayaan kontinjen negara. Malaysia menamatkan temasya ini di tempat kedua keseluruhan di belakang Indonesia dalam pungutan pingat.

## Logo
* *Gasing*

## Maskot
* Johan, gambar kura-kura dijadikan sebagai maskot edisi Sukan SEA 1989.

## Venue
* Stadium Merdeka - (majlis perasmian/majlis penutupan), Olahraga, Bola sepak
* Stadium Negara - Bola Keranjang, Badminton
* Pusat Akuatik Cheras - Akuatik
* Pusat Menembak Subang - Menembak
* Stadium BSN, Bangi - Bola sepak
* Pusat Boling Kent, Asiajaya, Petaling Jaya - Tenpin boling
* Velodrom Rakyat - Lumba basikal

## Pungutan pingat
(*Negara tuan rumah dicetaktebal.*)

## Rujukan
*Percy Seneviratne (1993) *Golden Moments: the S.E.A Games 1959-1991* Media Dominie, Singapura ISBN 981-00-4597-2
*Sejarah Sukan SEA
Sukan Asia Tenggara 1993

**Sukan Asia Tenggara 1993** atau **Sukan Asia Tenggara ke-17** telah diadakan di Singapura pada 12 Jun - 20 Jun 1993.

## Pungutan pingat
(*Negara tuan rumah dicetaktebal.*)

## Broadcasting rights

## Rujukan
*Pungutan pingat
*Sejarah Sukan SEA
Xinjiang

**Xinjiang** (Bahasa Uyghur:  (Xinjang); ; Ejaan peta pos: **Sinkiang**; tulisan Jawi: ) ialah sebuah kawasan autonomi (**Kawasan Autonomi Uyghur Xinjiang**) Republik Rakyat China. Xinjiang merupakan kawasan yang besar dan tidak padat penduduknya dan merangkumi satu per enam daripada seluruh wilayah negara. Xinjiang bersempadan dengan Kawasan Autonomi Tibet di selatan, wilayah Qinghai dan Gansu di tenggara, negara Mongolia di timur, negara Rusia di utara, serta negara-negara Kazakhstan, Kyrgyzstan, Tajikistan, Afghanistan dan bahagian-bahagian Kashmir yang dikawal Pakistan dan India di barat. Xinjiang mentadbir kebanyakan kawasan Aksai Chin, sebuah rantau yang dituntut oleh India sebagai sebahagian daripada Jammu dan Kashmir.

"Xinjiang" atau "Ice Jecen" dalam Bahasa Manchu, secara harfiahnya bermaksud "Sempadan Baru". Nama Xinjiang diberi sewaktu Dinasti Qing pimpinan orang Manchu di China. Xinjiang menempatkan sebilangan kelompok etnik Turkik, termasuk Orang Uyghur yang membentuk kelompok terbesar. Kawasan ini sering digelar **Turkestan China** atau **[[Turkestan Timur]]**.

## Demografi

## Pautan luar
### Laman rasmi
*  Kerajaan Xinjiang 
### Peta
* Large map of Xinjiang 
* Map of XUAR, shows main cities and subdivisions 
### Maklumat pelancongan
* 

### Budaya, sejarah, foto
* The Opposite End of China (Xinjiang Blog)
* Uyghur site
* Uyghur Culture and History 
* http://www.ethnologue.com/show_language.asp?code=srh
* Photo gallery from CBC.ca

### Katalog
* Dmoz
Parti Demokrasi Baru (Yunani)

**Parti Demokrasi Baru** (, *Néa Dimokratía*, harfiahnya "Republik Baharu", singkatan ΝΔ, **ND**,) ialah sebuah parti utama di Yunani. Ia diasaskan pada 1974 oleh Konstantinos Karamanlis, dan terus memenangi pilihan raya pertamanya. Kemudian, sekitar 1980-an dan 1990-an ND menjadi parti pembangkang dalam Parlimen. Pada 7 Mac 2004 dalam pilihan raya perundangan, ND kembali menerajui kerajaan selepas parti itu dipimpin oleh Kostas Karamanlis sehingga Oktober 2009. Antonis Samaras menjadi presiden baru pada November 2009.

Pada 6 Mei 2012, pilihan raya umum diadakan lebih awal bagi menyelesaikan kemelut politik yang timbul akibat krisis hutang Eropah amnya dan Greece khasnya. ND mendapat undi terbanyak, dengan 108 daripada 300 kerusi. Tanpa majoriti, ND memiliki tiga hari untuk membentuk kerajaan campuran, namun gagal. Parti lain juga gagal. Akibatnya, pilihan raya baharu dijalankan pada 17 Jun. ND mendapat undi terbanyak, menambah 21 kerusi menjadi 129 semuanya, tetapi masih kurang daripada 151 kerusi yang perlu bagi mendapat majoriti. Atas dasar isu penyelesaian krisis ekonomi, ND berjaya membentuk kerajaan "pro-euro" dengan kerjasama PASOK dan DIMAR. Antonis Samaras menjadi Perdana Menteri baharu.

## Rujukan

## Pautan luar
*Tapak web rasmi
Kemahiran belajar

**Kemahiran belajar** merujuk kepada kemahiran untuk menyediakan diri bagi menerima ilmu ketika belajar. Kemahiran ini amat penting bagi memastikan apa yang diajar dapat diterima dan difahami oleh pelajar. 

## Kepentingan kemahiran belajar
* Meningkatkan daya belajar dan daya intelek.
* Memupuk disiplin belajar.
* Mengumpul dan memproses maklumat dengan tepat.
* Meningkatkan daya ingatan.
* Pengurusan masa yang berkesan.
* Memantapkan pembelajaran individu.
* Mencapai cita-cita dan matlamat diri.
* Membina budaya belajar yang betul dan berkesan.
* Meningkatkan pencapaian individu.

## Gangguan
* Tidak memberi tumpuan.
* Kurang berminat sesuatu mata pelajaran.
* Berbual-bual semasa pembelajaran berjalan.
* Membuat angapan negatif “Tajuk ini tidak menarik” “Tajuk ini mudah/membosankan”
* Sedang berkhayal.
* Emosi terganggu.
* Bunyi bising.
* Tidak cukup tidur.
* Sikap diri.
* Penyampaian guru kurang memuaskan.

## Apa yang diperlukan bagi mendengar dengan berkesan
* Kawal tumpuan dan pemerhatian anda.
* Tingkatkan minat kepada semua mata pelajaran.
* Elakkan berbual-bual semasa guru menyampaikan maklumat.
* Jangan malu mengemukakan soalan apabila anda tidak faham.
* Berikan tumpuan sepenuhnya kepada tajuk yang sedang dibincangkan.
* Sentiasa berfikiran terbuka “open mind”.
* Jangan hiraukan / layan gangguan otak. Duduk dengan penuh minat.
* Anda perlu mendengar, bukan menilai.
* Membaca terlebih dahulu bahan yang hendak diajar oleh guru.
* Mencatat isi-isi penting menggunakan perkataan sendiri.
Parti Komunis China

**Parti Komunis China** (**CPC**, ***Communist Party of China*** atau **CCP**, ***Chinese Communist Party***) adalah parti politik yang memerintah Republik Rakyat China, seperti yang dijamin oleh perlembagaan negara tersebut. Parti Komunis China ditubuhkan pada tahun 1921, dan melawan Kerajaan Kebangsaan China (Republik China) pimpinan Kuomintang (KMT) ketika Perang Saudara China, yang berakhir dengan kemenangan Parti Komunis China dalam Revolusi China. Dengan lebih 70 juta orang ahli, CPC merupakan parti politik terbesar di dunia, dengan perangkaan hampir 5% daripada jumlah populasi China.

## Struktur pertubuhan
Struktur pertubuhan Parti musnah dalam Revolusi Kebudayaan lalu segera dibina semula oleh Deng Xiaoping yang kemudiannya melancarkan "sosialisme kecinaan" serta mengembalikan segala sistem negeri kepada pengawalan Parti.

Secara teorinya, badan tertinggi parti ialah Kongres Kebangsaan Parti Komunis China yang bermesyuarat sekurang-kurangnya lima tahun sekali. Penyusunan kuasa utama dalam Parti Komunis yang digariskan dalam perlembagaan parti termasuk:

* Jawatankuasa Pusat, merangkumi:
** Jawatankuasa Tetap Politburo
** Politburo
** Sekretariat, mekanisme pentadbiran utama CPC, diketuai oleh Setiausaha Agung Parti Komunis China
** Suruhanjaya Ketenteraan Pusat (pertubuhan yang sejajar tujuannya dengan institusi kerajaan yang sama nama)
* Jawatankuasa Pusat Pemeriksaan Disiplin, di bawah Kongres Kebangsaan secara langsung, setaraf dengan Jawatankuasa Pusat, bertanggungjawab membasmi rasuah dan ketakpatuhan di kalangan kader-kader parti.

Pertubuhan pusat lain termasuk:
* Pejabat Am
* Jabatan Pertubuhan Pusat
* Jabatan Propaganda
* Jabatan Perhubungan Antarabangsa; dan
* Jabatan Barisan Bersatu

## Lihat juga
* Sambutan Ulang Tahun ke-100 Penubuhan Parti Komunis China

## Rujukan

## Pautan luar

*  Laman rasmi Parti Komunis Cina 
*  Portal akhbar rasmi
* Rencana dan buku-buku Parti Komunis China zaman Mao 
*  ''A Struggle Within the Chinese Communist Party'' Rencana *Monthly Review*, Mei 2002.
Heaven and Earth

***Heaven & Earth*** adalah sebuah filem tahun 1993 yang diarah oleh Oliver Stone dengan lakonan Tommy Lee Jones, Haing S. Ngor dan Hiep Thi Le. Filem ini adalah trilogi ketiga Vietnam Stone, yang juga termasuk *Platoon* dan *Born on the Fourth of July*.

Filem ini berasaskan pada buku *When Heaven and Earth Changed Places*, iaitu Le Ly Hayslip mengarang tentang pengalamannya ketika dan selepas Perang Vietnam.

## Lakonan
*Haing S. Ngor - Papa
*Joan Chen - Mama
*Hiep Thi Le - Le Ly
*Thuan K. Nguyen - Pak Cik Luc
*Tommy Lee Jones - Steve Butler
*Dale Dye - Larry

## Muzik
:*For details, see *Heaven & Earth (soundtrack).
Muzik, oleh composer Kitaro, memenangi Golden Globe Award 1993 untuk "Best Original Score."
Lebuhraya Kuala Lumpur–Seremban

**Lebuhraya Kuala Lumpur–Seremban E37** adalah sebuah lebuh raya ekspres perbandaran di Kuala Lumpur, Malaysia.

Sesetengah peta melabelkan lebuh raya ini sebagai  memandangkan ia berhubung terus dengan Lebuhraya Utara-Selatan Jajaran Selatan; namun tanggapan tersebut adalah kurang tepat memandangkan sebelum ini lebuh raya tersebut belum diberikan sebarang kod laluan daripada kerajaan. Satu lagi sebab ialah kerana jajaran lebuh raya ini juga tidak diuruskan oleh PLUS Expressway Berhad, sebaliknya diuruskan oleh MetaCorp *(dahulunya dikenali sebagai Metramac Corporation)* - oleh itu, kadar bayaran tol di Plaza Tol Sungai Besi turut memasukkan bayaran tambahan bagi Lebuhraya Kuala Lumpur–Seremban sehingga 2018, kutipan tol dimansuhkan.

Pada tahun 2007, lebuh raya ini diberikan kod laluan E37 bersama-sama dengan Lebuhraya Hubungan Timur–Barat.

## Sejarah
Lebuhraya Kuala Lumpur–Seremban mula dibuka pada tahun 1979. Lebuh raya tersebut menjadi laluan perintis kepada Lebuhraya Utara-Selatan Jajaran Selatan . Pembinaan bermula pada tahun 1977 dan dibuka kepada lalu lintas dua tahun kemudian. Kini, nama *Lebuhraya Kuala Lumpur–Seremban* hanya diguna pakai pada bahagian dari Razak Mansion ke Plaza Tol Sungai Besi setelah PLUS Expressway Berhad mengambil alih bahagian lebuh raya tersebut dari Plaza Tol Sungai Besi dan seterusnya ke arah selatan.

## Senarai persimpangan
*  Lebuhraya Utara-Selatan Jajaran Selatan)*<br />*(Plaza Tol Sungai Besi; sempadan negeri Selangor-WP Kuala Lumpur
* Taman Teknologi Malaysia:  Lebuhraya Puchong-Sungai Besi (ke Astro, Sungai Besi dan Puchong)
*(Jambatan Sungai Kuyoh)*
* Sri Petaling:  Lebuhraya Shah Alam dan  Lebuhraya Lingkaran Tengah 2 Kuala Lumpur
* Susur keluar ke  Lebuhraya Sungai Besi
* Desa Petaling
* Salak Selatan: Jalan Kuchai Lama,  Lebuhraya Pantai Baru dan  Lebuhraya Kuala Lumpur-Putrajaya
*(Jambatan Sungai Kerayong)*
* Salak:  Lebuh Raya Salak dan  Lebuhraya Persekutuan
* Terowong SMART:  Terowong SMART (ke Jalan Tun Razak dan Pusat Bandaraya)
* Lebuhraya Lingkaran Tengah 1 Kuala Lumpur dan Lebuhraya Sungai Besi;lebuh raya tamat

## Pautan luar
* ANIH Berhad *(dahulunya dikenali sebagai Metramac Corporation)*
Kawat Maut Sandakan

**Kawat Maut Sandakan** adalah kejadian paling buruk diketahui dalam siri kejadian yang mengakibatkan kematian sehingga 2,434 tahanan perang pihak Berikat, yang ditahan oleh Empayar Jepun semasa Perang Pasifik semasa Perang Dunia II, di kem penjara di Borneo Utara. Dari keseluruhan tahanan yang ditawan di kem tersebut semasa perbarisan, hanya 6 yang diketahui terselamat selepas perperangan. Peristiwa ini secara meluas dianggap sebagai kekejaman paling buruk yang pernah dialami oleh anggota tentera Australia semasa Perang Dunia Kedua.

## Latar belakang
Pada 1942, tentera Australia dan British, yang telah ditahan semasa kejatuhan Singapura, dihantar melalui kapal laut ke Borneo Utara, untuk membina padang terbang di Sandakan. Tahanan dipaksa bekerja keras dengan diacukan senapang kepada mereka, sering dipukul dan tidak menerima makanan serta ubatan yang cukup. Mereka terus ditahan walaupun kerja pembinaan telah siap. Ramai yang mati. Pada awal 1945, apabila Pihak Berikat makin hampir, komandan kem Kapten Susumi Hoshijima memutuskan untuk memindahkan baki tahanan ke pedalaman di Ranau, kira-kira 250 kilometer (160 batu).

Tahanan Australia dan british ini telah dikerah oleh tentera Jepun untuk berjalan dari Sandakan di pantai timur ke Kota Kinabalu di pantai barat. Dalam perjalanan tersebut, lebih 2,434 orang telah maut akibat keletihan, kebuluran dan penyakit. Untuk memperingati peristiwa ini, kerajaan Australia telah mendirikan Tugu Peringatan perang bertempat di Sandakan Ranau.

## Lihat juga
*Tatsuji Suga
*Kem Batu Lintang

## Rujukan


## Pautan luar
* The Sandakan Memorial Foundation
*Laden, Fevered, Starved: Remembering Sandakan 
*Stolen Years Australian War Memorial. Australian Prisoners of War-Prisoners of the Japanese
*Australian Prisoners of War of the Japanese Reading List
*Sandakan
*Behind the Wire Australia's War: 1939-1945
*History of the War Memorial Park next to Sibuga FR Sabah Forestry Department
*Commemorating the Sandakan Death March ABC Western Australia Monday, 13 June  2005 
*Lest We Forget Sandakan-Ranau Death March
*Sandakan Death March: Japanese Inhumanity Digger History: Unofficial history of the Australian & New Zealand Armed Services 
*What happaned on the Sandakan Death March? ANZAC Day Commemoration Committee (Qld) 
*The Sandakan Death March Pacific War Historical Society
*Defense Exhibits Japanese War Crime Trbunal Documents 1946-1948
*Inventory of the Japanese War Crime Tribunal Documents, 1946-1948 The University of New Mexico, University Libraries, Center for Southwest Research.Box 18, Folder 73:No. 1671A. Oct. 26, 1945. War Crimes. Sandakan Area. Joint Statement by Chen Kay, Chin Kin, and Lo Tong against Sgt. Naoji Rosotani, Kempei Tai. Box 20, Folder 57: No. 3211. IMTFE, sworn deposition of Takakura, Tadashi, 9-8-47. Captain Takakura Tadashi was the commander of the Sandakan Camp when the POWs were marched from Sandakan to Ranau, on the Second Death March, 29 May 1945
*Tourism and the Sandakan Death Marches
Sukan Asia Tenggara 1995

**Sukan Asia Tenggara 1995** atau **Sukan Asia Tenggara ke-18** telah diadakan di Chiang Mai, Thailand pada 9 Disember - 17 Disember 1995. Ini merupakan kali pertama temasya Sukan SEA diadakan di bukan ibu negara tuan rumah. Temasya edisi ini dirasmikan oleh Raja Bhumibol Adulyadej, Raja Thailand. Dengan kembalinya Kemboja maka cukuplah sepuluh anggota persekutuan menyertai temasya Sukan SEA buat kali pertama.

## Maskot

Sawasdee, kucing Siam merupakan maskot rasmi Sukan SEA 1995.

## Pungutan pingat
(*Negara tuan rumah dicetaktebal.*)

## Rujukan
*Pungutan pingat
*Sejarah Sukan SEA
Sukan Asia Tenggara 1997

**Sukan Asia Tenggara 1997**, dikenali secara rasminya sebagai **Sukan Asia Tenggara ke-19**, merupakan sebuah temasya sukan yang telah diadakan di Jakarta, Indonesia dari 11 hingga 19 Oktober 1997 dengan 440 acara dalam 34 sukan dipentaskan dalam temasya sukan tersebut. Ia dirasmikan oleh Presiden Indonesia Suharto, Presiden Indonesia di Stadium Gelora Bung Karno yang dahulunya dikenali sebagai Stadium Sukan Senayan. Temasya sukan tersebut merupakan Sukan Asia Tenggara yang ke-19 pada abad ke-20 dan yang ke-19 pada alaf ke-2.

## Maskot
 

Hanoman, merupakan karakter epik Ramayana merupakan maskot rasmi Sukan SEA 1997.

## Pungutan pingat
(*Negara tuan rumah dicetaktebal.*)

## Penaja
*Coca-Cola
*Gudang Garam
*MasterCard
*Bank BNI (kini BNI Maybank)
*Indosat
*Plaza Indonesia
*Indomie
*Krating Daeng
*Gatorade
*Milo
*Telkomsel
*Nikon
*Mikasa
*Yonex
*MasterCard
*Merpati Nusantara Airlines
*Kymco
*Toyota
*Citibank
*Konica
*Panasonic
*Garuda Indonesia
*Motorola
*Spotec

## Rujukan
* Pungutan pingat
* Sejarah Sukan SEA 
* Laman Sesawang Rasmi Sukan Asia Tenggara 1997
Sukan Asia Tenggara 1999

**Sukan Asia Tenggara 1999** atau **Sukan Asia Tenggara ke-20** telah diadakan di Bandar Seri Begawan, Brunei pada 7 Ogos - 15 Ogos 1999. Ini merupakan kali pertama Brunei menjadi tuan rumah temasya Sukan SEA. Majlis perasmian dirasmikan oleh Sultan Hassanal Bolkiah, Sultan Brunei di Kompleks Sukan Nasional Hassanal Bolkiah bersempena namanya.

## Mascot

Awang Budiman merupakan maskot rasmi Sukan SEA 1999.

## Pungutan pingat

## Rujukan
*Pungutan pingat
*Sejarah Sukan SEA
Debat Doha

**Debat Doha** adalah siaran siri dari debat yang ditelevisikan dari Doha, Qatar, oleh BBC World. Program ini memberikan butir-butir isu Timur Tengah dalam fesyen parlimen olok-olok, dengan mencadangkan gerakan (c.t.h "Rumah ini percayai bahawa Hizbullah tidak mempunyai hak untuk perjuangkan perang atas nama Lubnan") dan mempunyai panel yang terdiri dari promosi dan debat anti-gerakan, bertengkar mengenainya. Debat ini juga perkenalkan soalan dan hujah kepada ahli panel dari penonton studio yang dapat mengundi pada gerakan selepas debat ini.

Program ini mencadangkan dirinya sebagai "forum tutur bebas di Dunia Arab" dan ditajakan oleh Yayasan Qatar, sebuah pertubuhan yang diasaskan oleh Emir Qatar, Sheikh Hamad bin Khalifa Al-Thani untuk menggalakkan pendidikan dan pembangunan.

Penyampainya ialah Tim Sebastian, dikenali dengan gaya temu ramahnya yang agresif dari kerja sebelumnya sebagai pengacara BBC Hardtalk. Siri ketiga dari siaran ini telah ditamatkan. Ia akan kembali untuk siri keempat bermula September 2007.

## Pautan luar
*  www.thedohadebates.com - Official website
Lesitin

**Lesitin** (bahasa Inggeris: *Lecithin*) merupakan campuran glikolipid, trigliserid dan fosfolipid. Lesitin digunakan sebagai bahan tambah makanan serta dalam ubat-ubatan.

Bagi orang biasa, lesitin lazimnya merupakan salah satu bahan kandungan yang dimasukkan kedalam produk coklat susu.

Kebiasaanya lesitin merupakan produk halal kerana ia diperbuat dari telur atau minyak soya, terdapat juga diambil dari minyak bunga matahari.

## Contoh
Kandungan dalam produk susu coklat yang ramuannya ada lesitin:
*Lesitin
*Vanillin
*Pepejal koko
*Mentega koko
*Tepung susu
*Gula
*Perasa
Sekolah Menengah Kebangsaan Agama Matang

SMK Agama Matang ditubuhkan pada tahun 1985 di Gedong, Simunjan dengan nama SMK Agama Gedong. Pada tahun 1986, ia dipindahkan ke SMKA Sheikh Hj. Othman Abdul Wahab (menumpang) yang dikenali dengan nama SMKA Matang No.2. Pada 20 Julai 1992, SMK Agama Matang No. 2 telah dipindahkan ke tapaknya sendiri di Km. 24, Jalan Matang, dan dikenali dengan nama SMK Agama Matang. Terletak di Kawasan Matang, Kuching 24 km dari Bandaraya Kuching. Keluasan SMK Agama Matang 43.00 ekar. Sekolah Ini Mempunyai Satu Sesi Persekolahan: Ting. 1 sehingga Ting. 5. Bilangan guru adalah seramai 52 orang (sehingga bulan Mei 2007). Manakala bilangan staf sokongan pula adalah seramai 26 orang (sehingga bulan Mei 2007). Sementara itu bilangan pelajar pula seramai 606 orang (sehingga bulan Mei 2007).

## Misi Sekolah
SMK Agama Matang menjadi sekolah cemerlang melalui kecemerlangan akademik, kokurikulum, akhlak dan sahsiah.

## Visi Sekolah
SMK Agama Matang Kuching menjadi sekolah cemerlang di Sarawak menjelang Tahun 2010.

## Piagam Sekolah
Berikut merupakan piagam SMK Agama Matang.
 

Kami warga sekolah SMK Agama Matang beriltizam dan berazam untuk memberikan perkhidmatan yang berkualiti dan berteraskan etika agama kepada pelanggan kami berdasarkan piagam berikut: 
# Memberikan layanan yang adil & saksama tanpa mengira agama, bangsa & keturunan.
# Menyediakan dan melaksanakan pengajaran dan pembelajaran yang berkualti dan berkesan.
# Menyediakan dan melaksanakan program kokurikulum yang sepadu, berkualiti dan berkesan.
# Menyediakan dan melaksanakan program pembangunan sahsiah murid berteraskan Islam.
# Mewujudkan pengurusan dan pentadbiran yang cekap, berkesan dan Islami.
# Mewujudkan suasana asrama yang kondusif yang membantu perkembangan murid.
# Memastikan keselamatan dan kebajikan murid sentiasa diberikan keutamaan.
# Mewujudkan sistem dokumentasi yang kemas kini dan dapat dicontohi.
# Meningkatkan kecekapan dan keberkesanan bimbingan dan kaunseling.
# Mewujudkan iklim sekolah yang sihat dan ceria.
# Memberikan pengiktirafan terhadap sumbangan bermakna warga sekolah.


## Falsafah Sekolah
Sekolah Menengah Kebangsaan Agama Matang menjadi impian pilihan utama ibu bapa kerana kecemerlangan akademik, akhlak dan ko-kurikulum.

## Pautan luar
* Sekolah Menengah Kebangsaan Agama Matang
*  Sekolah Menengah Kebangsaan Agama Matang
*  Sekolah Menengah Kebangsaan Agama Matang
Silat Mudera

**Seni Silat Mudera** diasaskan oleh Abd. Hamid bin Mohd. Yaman pada tahun 1979. Beliau berasal dari Ketereh, Kota Bharu, Kelantan. Beliau telah mempelajari beberapa jenis seni mempertahankan diri seperti Seni Silat Selangkah Gerak, Kalimah Batin, Silat Minangkabau, Terlak, Gayong, Tomoi, Hipkido, dan Taekwando. 

Beliau adalah salah seorang Ketua Jurulatih Perguruan Seni Silat Selangkah Gerak dan Timbalan Ketua Guru Silat Kalimah Batin di bawah bimbingan Ketua Guru Allahyarham Abd. Aziz Ibrahim Bunut Payong, Kelantan. Beliau juga merupakan pengasas Seni Silat Tongkat Semambu.
Sultan Alauddin Riayat Shah

**Raja Hussain (راج حسين)** atau **Sultan Alauddin Riayat Shah (سلطان علاء الدين رعاية شاه)** merupakan sultan Melaka yang ketujuh. Baginda menaiki takhta selepas kemangkatan ayahandanya, Mansur Syah pada tahun 1477.

Baginda merupakan sultan yang sangat mementingkan keamanan negeri Melaka. Baginda dan Hang Isap akan menyamar sebagai rakyat biasa dan meronda kota Melaka pada waktu malam. Hal ini demikian kerana telah berlaku huru-hara yang mengatakan negeri Melaka berlaku kecurian di kalangan rakyat. Oleh itu, mereka berjaya menemukan pencuri tersebut lalu diusir dan dibunuh oleh titah Baginda dari negeri Melaka. Hasilnya, Melaka menjadi negeri yang selamat untuk berdagang.

Walau bagaimanapun, kedudukan baginda telah dicabar oleh kekandanya, iaitu Raja Muhammmad (pemerintah negeri Pahang, sebuah wilayah di bawah pemerintahan Melaka), kerana Raja Muhammad mendakwa bahawa beliau berhak menduduki takhta kerajaan Melaka. Sultan Alauddin mempunyai banyak musuh, sama ada di dalam atau di luar negeri. 

Baginda mempunyai empat anak iaitu dua anak daripada setiap isterinya dan ini telah menimbulkan perselisihan tentang siapa yang akan mewarisi takhtanya selepas kemangkatannya. Isteri kedua Sultan Alauddin berketurunan India-Muslim. 

Bendahara Melaka ketika zaman baginda ialah Tun Perak. Baginda mangkat pada tahun 1488 semasa berumur 30 tahun, lalu digantikan oleh puteranya, Mahmud Shah.

## Isteri baginda ialah Puteri Linang yang berubah menjadi Lani anak Raja Bendahara Paduka Raja yang memerintah Inderapura/ Pahang di bawah Sultan Melaka, ramai yang keliru dengan gelaran bendahara paduka raja sehingga mereka menganggap bendahara paduka raja itu Tun Perak pada hal sebenarnya seorang raja memerintah Inderapura Raja Bendahara Paduka Raja..Puteri Walinong Sari yang ramai silap faham Raja Mambang Segara itu sebenarnya Sultan Melaka ..perlu kajian semula
# Tun Senaja (anakanda Tun Ali dan Tun Kudu) 
#Tun Telani (anakanda Tun Perak)

## Anakanda
# Raja Zainal
# Raja Munawar
# Raja Hitam
# Raja Mahmud 1469 -  
# Raja Fatimah

## Rujukan


## Pautan luar
Sukan Asia Tenggara 2003

**Sukan Asia Tenggara 2003** atau **Sukan Asia Tenggara ke-22** telah diadakan di Hanoi, Vietnam pada 5 Disember - 13 Disember 2003. Edisi kali ini telah dirasmikan oleh Phan Van Khai, Perdana Menteri Vietnam di Stadium Nasional My Dinh, Hanoi. Penghidup api obor diketuai oleh Nguyen Thuy Hien(Wusyu). Buat kali pertama dalam sejarah SEAG, venue temasya sesuatu edisi diadakan di dua bandar raya sekaligus di Hanoi dan Bandar Raya Ho Chi Minh.

## Acara sukan

¹ - bukan jenis sukan rasmi Sukan Olimpik
² - sukan ini hanya dipertandingkan di Sukan SEA sahaja
³ - bukan sukan tradisi Sukan Olimpik mahupun Sukan SEA tetapi sukan ini hanya dipertandingkan oleh negara tuan rumah sahaja.

## Pungutan pingat
;Petunjuk
 Negara tuan rumah (Vietnam)

## Lihat juga
* Sukan Para ASEAN 2003

## Pautan luar
*Pungutan pingat
*Laman Web Rasmi Ditemui oleh Wayback Machine
Silat Kalimah Batin

**Seni Silat Kalimah Batin** diasaskan oleh En. Abd. Aziz bin Ibrahim pada tahun 1974 bertempat di Akademi Kenali, sebuah sekolah swasta di Kubang Kerian, Kelantan. Silat ini dianggotai oleh 10 murid pertama. Antara murid paling awal ialah En. Abd. Hamid Mohd. Yaman, En. Mat Sin, dan En. Ariffin. Silat ini kemudian dikembangkan oleh En. Abd, Hamid Mohd. Yaman sehingga sekarang. 

Asas pelajaran seni silat ini adalah menggabungkan dua kaedah iaitu kaedah-kaedah seni mempertahankan diri secara fizikal dan kaedah-kaedah kebatinan. Setiap murid diwajibkan mempelajari secara mendalam konsep dan amalan ibadat dalam Islam dan Ilmu Tasauf. Konsep-konsep kebatinan yang ada dalam Agama Islam diajar secara mendalam. 

Oleh kerana pelajaran ini agak sukar, jumlah ahli yang berjaya lulus dan diiktiraf tidak ramai. Proses pembelajaran mengambil masa antara 2 hingga 5 tahun. Murid yang lulus dalam perguruan ini akan memiliki kemahiran dalam dua bidang serentak, iaitu Ilmu Agama (Tasauf) dan juga Ilmu Silat.
Batik celup

**Batik celup** atau juga dikenali sebagai batik ikat, merujuk kepada kaedah mencorak batik dengan cara mencelup kain kedalam pewarna sebanyak beberapa kali. Corak dan reka bentuk penerapan warna dirancang terlebih dahulu dan bahagian yang hendak dilindung dari pewarna akan dicorak dengan menggunakan lilit (yang biasanya dicampur damar) atau diikat ponjok. Lilin atau ikatan tersebut akan melindung warna sedia ada dari bertukar apabila dicelup kedalam warna berikutnya.

Pada kebiasaannya, batik celup akan dicelup dari warna cerah kepada warna semakin gelap. Ini bagi mengelak warna celupan dari bercampur atau comot. Proses mengikat atau melilin corak batik pada kain putih dan proses pewarnaan dengan merencam kain ke dalam pewarna akan diulang beberapa kali dengan corak yang berlainan untuk mendapatkan corak batik yang lengkap.
Sukan Asia Tenggara 1991

**Sukan Asia Tenggara 1991** atau **Sukan Asia Tenggara ke-16** telah diadakan di Manila, Filipina pada 24 November - 3 Disember 1991. 

## Maskot

Kiko Labuyo merupakan maskot rasmi Sukan Asia Tenggara XVI.

## Pungutan pingat
(*Negara tuan rumah dicetaktebal.*)

## Broadcasting rights

## Rujukan
*Percy Seneviratne (1993) *Golden Moments: the S.E.A Games 1959-1991* Media Dominie, Singapura ISBN 981-00-4597-2
*Sejarah Sukan SEA
Phnom Penh

**Phnom Penh** (bahasa Khmer: ( or ; *Phnum Pénh*) merupakan ibu negara dan bandaraya terbesar di Kemboja. Bandar ini pernah dikenali sebagai "Mutiara Asia" pada zaman 1920-an di era kegemilangannya semasa penjajahan Perancis di negara Indochina ini. Bandar ini telah menjadi ibu kota Kemboja sejak abad ke-15, apabila raja Ponhea Yat memindahkan pusat pemerintahan Kerajaan Khmer dari Angkor Thom yang berjaya dikuasai oleh Siam.

Terletak di tebing Tasik Tonlé Sap, Mekong dan Bassac, kawasan metropolitan Phnom Penh adalah tempat tinggal kepada kira-kira 2.2 juta orang daripada keseluruhan penduduk Kemboja iaitu lebih daripada 14.8 juta orang, meningkat daripada kira-kira 1.9 juta orang pada tahun 2008. Bandar ini bandar terkaya dan paling ramai penduduk di Kemboja dan merupakan pusat perdagangan, politik dan kebudayaan negara.

Phnom Penh, bersama-sama dengan Siem Reap dan Sihanoukville, adalah destinasi pelancongan global dan domestik yang penting bagi Kemboja. Ditubuhkan pada tahun 1434, bandar ini terkenal dengan seni bina dari era kolonial Perancis dan seni bina tradisional Khmer yang menjadi tarikan bersejarah. Terdapat beberapa bangunan dari era kolonial ini yang masih berfungsi dan dijadikan premis perniagaan sehingga ke hari ini yang bertaburan di sepanjang jalan-jalan besar di pusat bandar Phnom Penh.

## Bandar raya kembar
Phnom Penh telah menjalin hubungan rasmi dan perkongsian diplomatik dengan beberapa bandar dan bandaraya di seluruh dunia.
* Shanghai, China
* Tianjin, China
* Kunming, Yunnan, China
* Changsha, Hunan, China
* Long Beach, California, Amerika Syarikat
* Bristol, United Kingdom
* Savannakhet, Laos
* Vientiane, Laos
* Mandalay, Myanmar
* Iloilo City, Filipina
* Busan, Korea Selatan
* Incheon, Korea Selatan
* Bangkok, Thailand
* Lowell, Massachusetts, Amerika Syarikat
* Providence, Rhode Island, Amerika Syarikat
* Cleveland, Tennessee, Amerika Syarikat
* Ho Chi Minh, Vietnam
* Hanoi, Vietnam
* Cần Thơ, Vietnam
* Lam Dong, Vietnam
* Shantou, China

## Nota

## Pautan luar

* Laman web rasmi
*
Vientiane

**Vientiane** (IPA: //, Bahasa Lao:  *Viangchan*) merupakan ibu negara Laos. 

Menurut epik Laos, Phra Lak Phra Lam, Vientiane diasaskan oleh Putera Thattaradtha. Thattaradtha telah meninggalkan kerajaan Muong Inthapatha Maha Nakhone selepas adindanya merampas takhta daripadanya. Dia mendirikan sebuah bandar di tebing barat Sungai Mekong, iaitu *Maha Thani Si Phan Phao*, yang menjadi bandar Udon Thani di Thailand hari ini. Pada suatu hari pula, seekor Naga menyuruh Thattaradtha mendirikan satu bandar baru di tebing timur Sungai Mekong. Thattaradtha menamakan bandar ini *Chanthabuly Si Sattanakhanahud*, yang merupakan bandar Vientiane hari ini.

Namun, kebanyakan sejarawan mempercayai bahawa Vientiane pernah menjadi petempatan Khmer. Pada abad ke-11, apabila orang Lao dan Thai berhijrah dari selatan China ke Indochina, orang Khmer itu dihalau keluar, dibunuh atau diasimilasikan di dalam budaya Lao.

Pada abad ke-14, Vientiane menjadi sebuah bandar penting kerajaan Lan Xang dan dijadikan ibu kotanya pada 1560. Selepas kejatuhan kerajaan Lan Xang pada 1707, Vientiane menjadi sebuah negara kota yang merdeka. Pada 1779 pula, bandar ini pula ditakluki oleh kerajaan Siam. 

Perancis mula berkuasa di Indochina dan mengambil alih pemerintahan Vientiane pada 1893 dan menjadikannya pusat pentadbiran Laos pada 1899.
Dili

**Dili** merupakan ibu negara serta bandar terbesar Timor Leste. Dili terletak di utara Timor Leste dan merupakan pelabuhan utama serta pusat komersial Timor Leste. Penduduknya dianggar berjumlah 150,000.

Dili ditubuhkan pada 1530 oleh penjelajah Portugis dan dijadikan ibu kota Timor Portugis pada 1769. Semasa Perang Dunia Kedua, Dili telah dicerobohi oleh Jepun. Pada 28 November 1975, penduduk Timor Timur mengisytiharkan kemerdekaan daripada Portugal. Sembilan hari kemudian, tentera Indonesia, dengan bantuan Amerika Syarikat telah memasuki Dili dalam "Operasi Seroja". Pada 17 Julai 1976, Timor Timur diilhakkan oleh Indonesia, dan dijadikan provinsi Indonesia yang ke-28.

Perang gerila antara tentera Indonesia dan gerakan kemerdekaan telah berlangsung sehingga 1999, dalam pada itu beribu-ribu penduduk Timor Timur telah dibunuh. Pada 1999, Timor Timur telah diletakkan di bawah pemerintahan Pertubuhan Bangsa-Bangsa Bersatu.

Pada 20 Mei 2002, Dili menjadi ibu negara Timor Leste yang baru merdeka.

Rusuhan yang berlaku pada bulan Mei 2006 akibat perselisihan faham dalam angkatan tentera telah mengakibatkan kemusnahan dan ketidakamanan di Dili. Ketenteraman hanya kembali selepas campur tangan kuasa asing.

## Rujukan
Sukan Asia Tenggara 2005

**Sukan Asia Tenggara 2005** atau **Sukan Asia Tenggara ke-23** telah diadakan di Manila, Filipina pada 27 November - 5 Disember 2005. 

Sebanyak 1461 pingat ditawarkan secara keseluruhannya untuk edisi ini. 444 pingat emas, 434 pingat perak, dan 583 pingat gangsa.

## Acara sukan

¹ - bukan jenis sukan rasmi Sukan Olimpik
² - sukan ini hanya dipertandingkan di Sukan SEA sahaja
³ - bukan sukan tradisi Sukan Olimpik mahupun Sukan SEA tetapi sukan ini hanya dipertandingkan oleh negara tuan rumah sahaja.
° - merupakan sukan rasmi Sukan Olimpik, tetapi tidak pernah dipertandingkan di mana-mana edisi sebelumnya dan dipertandingkan oleh tuan rumah

## Negara-negara bertanding

## Pungutan pingat
;Petunjuk
 Negara tuan rumah (Filipina)

## Lihat juga
* Sukan Para ASEAN 2005

## Pautan luar
*Laman rasmi Sukan SEA ke-23, Filipina 2005
*Komiti Penganjuran Sukan SEA Cebu
*Komiti Penganjuran Sukan SEA Bacolod-Negros
*Suruhanjaya Sukan Filipina
*Trading
*Bisnis keuangan
*Komiti Olimpik Filipina
*Laman rasmi Sukan Paralimpik ke-3, Manila 2005
*Istimewa Sukan SEA 2005 -Channel NewsAsia
*Informasi Sukan Asia Tenggara
*RPSports.com